Arne Bakke (forretningsmann)

Arne Johan Hansen Bakke (født 17. september 1880 i Sund, død 8. desember 1958) var en norsk forretningsmann og politiker for Høyre.

Arne Bakke var eldste sønn av Hans Gulbrandsen Bakke, som i 1890 kjøpte opp Glesnes handelssted etter at det bergenske kjøpmannsmonopolet kollapset. Hans mor var fra Steinsland og var tett knyttet til haugianer-bevegelsen, som sto sterkt i Sund på denne tiden.Nordstrand, Harald: Havstril - Menneske og levemåte i Austevoll, Sund og Fjell, s. 48, Eide Forlag 1998, ISBN 9788251405461 

Bakke tok handelsskole i Bergen og drev fiske i Nordland i sin ungdom, før han i 1901 bygget sin egen sildeskøyte for å fiske med drivgarn sammen med sin kommende svoger. Året etter giftet han seg med Anna Karia Olsdotter Nilsen fra Golten, og sammen fikk de seks barn.

Han overtok farens virksomhet på Glesnes i 1908.Arne Johan Hansen Bakke Norsk samfunnsvitenskapelig datatjeneste Hans yngre bror Ingebrigt Bakke drev i mange år Bakkes Hermetikkfabrikk på Steinsland. Foreldrene flyttet til Steinsland da han tok over driften på Glesvær.Nordstrand, Harald: Havstril - Menneske og levemåte i Austevoll, Sund og Fjell, s. 58-60, Eide Forlag 1998, ISBN 9788251405461

Bakke så stort potensial for organisering av sildefiske fra Glesnes og så behov for et skikkelig kaianlegg. Den første steinkaien sto ferdig i 1910, og en enda større i 1924. I tillegg sørget han for å få oppført et større bygg, hvor han selv hadde kontor og hvor det i tillegg ble etablert butikk, bakeri og lager. Etter hvert kom sønnen Hans inn i fiskevirksomheten, og sammen fikk de i 1950 bygget en 88 fots moderne fiskebåt til en kostnad på  kroner. Båten drev sildefiske på vinteren og fiske ved Island om sommeren. Båten var i familiens eie frem til 1971, da Hans Bakke solgte den og kjøpte en enda større fiskebåt.

Bakke startet sin politiske karriere i 1916, som varaordfører i Sund kommune.  Han ble deretter ordfører i to perioder, først fra 1920 til 1925, deretter fra 1929 til 1931. Han sørget for å få bygget skolehus på Glesnes og i Telavåg, og han tegnet skolehusene selv. Han satte også i gang bygging av kommunehus på Steinsland.Hummelsund, Johannes Evensen: Bygdebok for Sund, s. 294, Sund kommune, 1970, ISBN 978-82-303-0882-0 I perioden 1922 til 1924 møtte han også sporadisk på Stortinget, i Landbrukskomiteen som vararepresentant for Wilhelm Mohr.

I perioden 1931 til 1933 var Bakke formann i Hordaland, Bergen, Sogn og Fjordane Snurpenotforening. Fra 1935 til 1946 var han styreformann i Hordaland brisling- og småsildfiskarlag og også styreformann i Brislingfiskernes landslag fra 1937 til 1945. I 1938 ble han dekorert med sølvmedalje av Selskabet for de norske Fiskeriers Fremme.

 Referanser 

 Eksterne lenker 


Kategori:Norske kjøpmenn
Kategori:Ordførere i Sund
Kategori:Høyre-ordførere i Hordaland
Kategori:Vararepresentanter til Stortinget
Kategori:Personer fra Sund kommune